ร้านหาได้ไม่ยาก แต่ที่จอดรถหายากกว่า สามารถจอดในซอยข้างๆหรือเอารถไปล้างในปั๊มใกล้ๆนี่ระหว่างทานได้ ร้านนี้ขายเป็นจานและเป็นชุด ไม่ได้เป็นแบบบุฟเฟต์ อาหารเน้นชาบูเป็นหลัก มีของทานเล่นนิดหน่อยครับ ที่นี่มีน้ำซุปให้เลือก 3 แบบ ชาบูเป็นแบบน้ำใส จะออกแนวจืดๆ สุกี้เป็นแบบน้ำดำ จะหวานๆเค็มๆแบบน้ำสุกี้ทั่วไป และน้ำซุปใบกะเพราจะเผ็ดร้อนหอมๆใบกระเพราเป็น signature ของที่นี่ น้ำจิ้มมี 2  แบบ น้ำจิ้มสุกี้สีส้มๆ กับน้ำจิ้มชาบูออกเปรี้ยวๆนิดๆสีดำ อาหารที่ชิมมา และแนะนำเป็นเนื้อวากิว ลนไฟ มี 2 แบบ 2 ราคาที่เป็นเนื้อวากิว แนะนำให้เป็นตัวที่ถูกหน่อยจะอร่อยกว่า ตัวแพงสไลด์เนื้อมาบางไปนิดนึง เวลาคีบเนื้อจะแตกและขาดง่าย พอลนไฟมาแล้ว เอาลงไปจุ่มชาบูได้เลย ประมาณ1-3วิ แล้วแต่ชอบ แต่ถ้าแช่นานมากเนื้อจะแข็งกระด้างไป หมูชีส เอาเนื้อหมูมาพันชีสก้อน ก็พอใช้ได้ ลวกนำ้หนักต้องพอดีนิดนึง สุกไปชีสหายหมด ชีสใช้ได้ ไม่ได้เป็นชีสผสมแป้ง เป็นชีสจริงๆ ที่นี่เค้าบอกว่าใช้หมูเบทาโกร และที่ทำให้ดูน่าสนใจคือหมูด้ง ก็คือเอาหมูเด้งปกติมาใส่ในหลอดสลิ้ง ขนาดใหญ่แล้วฉีดลงหม้อไปซะ ถ้าบีบออกมาต่อเนื่องดีๆก็จะได้เส้นอูด้งที่ทำจากหมูเด้งนั้นเอง หอยเชลสดและตัวใหญ่ดี แต่รู้สึกว่ากุ้งกับผักบุ้งที่สั่งแยกจะแพงไปหน่อย ถ้าทานผักแนะนำเลยว่าสั่งเป็นชุดคุ้มกว่าครับ ของหวานเป็นไอศครีมของ ฮาเก้นแดส ที่ไปทานมาเหลือแต่รสชาเขียว แต่ก็อร่อยดีครับ